Turvetta ja timantteja
Juoni

Kunnanjohtajaksi noussut Suvi Pohto arvioi Kuusniemen kunnan taloustilanteen olevan niin huono, että sen pelastaisi enää pienteollisuuden rantautuminen. Samaan aikaan edesmenneen Urmas Hakkaraisen veli Armas aloittaa vedentuotantoon perustuvan liiketoiminnan, ja aikoo vuokrata Turpeiselta lisää lähteitä Jortikka-suon alueelta, jonka Hakkarainen oli hävinnyt huutokaupassa. Suvin järkytykseksi pappilan entinen taloudenhoitaja Valma saapuu edesmenneen miehensä rovasti Poutiaisen asialle. Seurakunnan kanttori Piiparinen sekä hänen vaimonsa Hellä kärsivät avio-ongelmista elämäntavoitteiden eriävyyksien vuoksi. Kuusniemelle palaa myös entinen luokanopettaja ja lääkäriksi valmistunut Eija.
Turpeinen löytää suolta mielestään erityisen hienon kiven ja tuo sen baariinsa, jossa hänen uusi työntekijänsä Reutu ymmärtää, että suolla sijaitsee kimberliittiesiintymä. Turpeinen ehtii kuitenkin myydä koko suoalueen Hakkaraiselle, jolloin Reutu käskee Turpeista tekemään kaivoslakiin perustuvan valtauksen. Valtausilmoituksen ottavat laadittavakseen juuri vaimostaan eronnut ylikonstaapeli Juurikkala sekä poliisiaseman uusi työntekijä, nuorempi konstaapeli Kaisla. Samaan aikaan myös Hakkaraisen liikekumppani Viola löytää vahingossa suon turpeesta kasvoja hoitavan ominaisuuden ja alkaa tehdä sillä liiketoimia.
Turpeisen myymät lähteet osoittautuvat kuiviksi, joten Hakkarainen, sekä hänen uusi liikekumppaninsa Kiiski päättävät vaihtaa vedentulolähteen Kuusjärveen. Sen juomakelpoisuutta arvioimaan he kutsuvat vanhan tuttavansa Kylmälehdon, joka kuitenkin niin ikään ymmärtää suon sisältävän kimberliittiä. Turpeinen kiinnittää valtausilmoituksensa kunnantalon ilmoitustaululle, mutta tästä tietämätön Hakkarainen peittää sen omalla mainosjulisteellaan.
Hakkarainen aloittaa suon valtauksen, mutta saa teollisuusministeriöltä vastauksen, jossa kerrotan Turpeisen vallanneen alueen takaisin. Hakkarainen ei ehdi nähdä valtausilmoitusta valitusta varten, ennen kuin kunnantalo menee kiinni juhannukseksi. Jortikan pariskunnan järjestämien juhannustanssien aikaan juopunut Juurikkala aiheuttaa järjestyshäiriöitä. Tanssien jälkeen juhannuspäivän yönä pääesiintyjänä toiminut Piiparinen lähtee kävelemään kotiin, mutta menettää tajunsa samalla kun Kylmälehto riehuu haulikon kanssa lintujen perässä. Piiparisen uskotaan hetken hukkuneen tai joutuneen Kylmälehdon ampumaksi, mutta tämä ilmestyy kirkkoon seuraavana päivänä.
Koska valtaukseen liittyvä kuukauden valitusaika on mennyt umpeen, Hakkarainen siirtää Jortikka-suon Violan omistukseen teollisuuskäyttöön, jolloin sitä ei voisi vallata. Samalla hän yrittää patistaa Kylmälehtoa saamaan pumppaamoa toimimaan. Teollisuusministeriöstä saapuu tarkastaja päättämään suon tilanteen, ja hän saapuu kunnanjohtajan, Turpeisen ja muiden kanssa Jortikka-suolle. Samaan aikaan Kylmälehto yrittää räjäyttää vesiletkun edessä olevaa kiveä tietämättä, että Kiiski on piilottanut loput hänen räjähteistään sisälle rakennukseen. Kiisken ja Juurikkalan estoista huolimatta Kylmälehdon viallinen haulikko saa Urmaan lähteet räjähtämään, ja tarkastaja toteaa, ettei suolla ole teollisuutta ja Turpeisen valtaus on lainvoimainen. Turpeinen aloittaa kaivostoiminnan ja Piiparinen voittaa sen vuoden Kultainen Harmonikka -kilpailun.